EkBass/fiwiki-20250220-pages-articles huggingface dataset:
Basilisk (manga)

Basilisk () on Futaroh Yamadan käsikirjoittama ja Masaki Segawan piirtämä manga, josta on tehty myös animeversio. Mangan julkaiseminen alkoi vuonna 2003. Animen esittäminen alkoi vuonna 2005. Animen on ohjannut Fuminori Kizaki. Mangaa julkaisee suomeksi Punainen jättiläinen. == Tarina == Tarina sijoittuu vuoteen 1614, jolloin kaksi ninjaklaania taistelee vallanperinnästä ja omasta asemastaan. == Lähteet == Luokka:Animesarjat Luokka:Mangasarjat
Anarkofeminismi

Anarkofeminismi on feministinen suuntaus, joka yhdistää anarkistiset ja feministiset ideat. Se arvostelee sekä patriarkaalista yhteiskuntajärjestelmää että valtiollista valtaa, ja pyrkii luomaan yhteiskunnan, jossa naisten ja muiden niin sanottujen marginalisoitujen ryhmien oikeudet ja vapaudet ovat keskiössä. Anarkofeministit uskovat, että patriarkaatti ja valtiovalta ovat toisiinsa kytkeytyneitä ja että todellinen vapautuminen vaatii molempien rakenteiden purkamista. He korostavat, että naisten vapautuminen ei voi tapahtua ilman laajempaa yhteiskunnallista muutosta, joka haastaa hierarkkiset valtarakenteet. Anarkofeminismi yhdistää usein teemoja, kuten sukupuolten tasa-arvo, seksuaalinen vapautuminen, ekologisuus ja yhteisöllisyys. Se kannustaa ihmisiä toimimaan yhdessä ja luomaan vaihtoehtoisia, hierarkiattomia yhteisöjä, joissa kaikilla on mahdollisuus osallistua päätöksentekoon. Anarkofeminismi nousi 1800-luvun loppupuolella Euroopassa ja Yhdysvalloissa. Yleisen anarkistisen liikkeen laajempien tavoitteiden lisäksi anarkafeminismi tarjosi naiseuden mallin, joka ilmaisi naisten seksuaalisen itsemääräämisoikeuden taloudellisena ja henkilökohtaisena imperatiivina, mikä puolestaan tarjosi radikaalin vaihtoehdon äänioikeusliikkeelle ja kriittisen kehyksen modernille feminismille. == Lähteet == Luokka:Anarkistinen teoria Luokka:Feminismi
Natalja Harlampjeva

Natalja Ivanovna Harlampjeva (; s. 1. syyskuuta 1952 Magan) on Sahan tasavallasta kotoisin oleva venäläinen runoilija ja toimittaja, joka on kirjoittanut teoksia jakuutin kielellä. Hänen runouttaan on käännetty venäjäksi, kazakiksi, tataariksi ja ukrainaksi. Harlampjevan yli kahdestakymmenestä kirjasta suurin osa koostuu runoudesta, mutta hän on julkaissut myös proosaa.Наталья Ивановна Харлампьева Литературная Якутия, viitattu 10.9.2024 Harlampjeva valmistui kirjeenvaihdolla suoritetuista opinnoista Jakutian valtionyliopiston historian ja filologian laitokselta. Hänen ensimmäinen runokokoelmansa Aeroplan ilmestyi vuonna 1976. Hänelle myönnettiin Jakutian Komsomol-palkinto runokokoelmasta Kyhyl Nurguhun (1986). Harlampjeva hyväksyttiin Neuvostoliiton kirjailijaliiton jäseneksi vuonna 1988. Hän on saanut Jakutian kansanrunoilijan ja Venäjän federaation ansioituneen kulttuurityöläisen arvonimet. Hänelle on myönnetty monia palkintoja, kuten Venäjän suuri kirjallisuuspalkinto ja kazakstanilainen Alaš- palkinto. == Lähteet == Luokka:Venäläiset runoilijat Luokka:Venäläiset toimittajat Luokka:Vuonna 1952 syntyneet Luokka:Elävät henkilöt
Tornion VPK

Tornion VPK eli Tornion vapaapalokunta on Torniossa toimiva Lapin vanhin vapaapalokunta, joka perustettiin 1891. Palokunta toimii Lapin pelastuslaitoksen sopimuspalokuntana ja suorittaa tehtäviä Tornion ammattipalokunnan tukena. Tornion VPK:n toiminnot keskittyvät miehistöharjoituksiin, 10–15-vuotiaiden nuorisotoimintaan ja alueen muiden paloasemien kanssa suoritettaviin sammutus- ja pelastustehtäviin. == Historia == Tornion VPK päätettiin perustaa 31. tammikuuta 1891, kun kaupungin vanha palojärjestys todettiin tehottomaksi ja sekavaksi. Vuosina 1901–1902 VPK osti tontin ja rakennutti uuden toimitalon Tornion Suensaaren Itärannalle. Palokunnan yhteydessä toimi myös kulttuuripalveluita, kuten torvisoittokunta, näyttämöseura ja elokuvateatteri. Elokuvateatteritoiminta loppui keväällä 2011. 1938 VPK perusti poikaosaston, jonka nimi sittemmin vaihtui nuoriso- osastoksi. 1961 perustettiin naisosasto, joka hoiti muun muassa varainkeruuta. Vuonna 1973 kaupunkiin perustettiin oma vakituinen palokunta, joka aluksi käytti VPK:n tiloja. 1977 ammattipalokunta muutti toisiin tiloihin ja VPK:n rooli alkoi vakinaistua ammattipalokuntaa avustavana sopimuspalokuntana. == Kalusto == 1920-luvulla VPK:n kalusto kehittyi ja käyttöön tuli muun muassa 250 litran tynnyriruisku, palopostiajoneuvo ja moottoriruisku. 1930-luvulla VPK muokkasi käytettynä hankitusta kuorma-autosta palokunnan ensimmäisen paloauton. Kalustoa päivitettiin ja 1970-luvulle tultaessa VPK:lla oli käytössään neljä paloautoa sekä ambulanssi. Vuonna 1958 VPK sai uuden paloauton ja vastuu kaluston huollosta siirtyi kaupungille. Nykyään kalusto koostuu kolmesta modernista paloautosta varusteineen. ==== Tornion VPK:n paloautot vuonna 2016 ==== * Sammutusauto LA121 * Säiliöauto LA123 * Miehistöauto LA127 == Lähteet == Luokka:Lapin pelastuslaitoksen sopimuspalokunnat Luokka:Tornio
Emma Sarkisjan

Emma Tigranovna Sarkisjan (; s. 23. toukokuuta 1935 Voronež) on venäläinen ooppera- ja konserttilaulaja, joka esiintyi aluksi mezzosopraanona.Эмма Саркисян Kino-teatr.ru, viitattu 10.9.2024 Sarkisjan valmistui Anatoli Dolivon luokalta Moskovan konservatoriosta. Hän liittyi vuonna 1960 Stanislavskin ja Nemirovitš-Dantšenkon mukaan nimettyyn Moskovan akateemiseen musiikkiteatteriin. Sakirsjanille myönnettiin ensimmäinen palkinto Bukarestin kansainvälisessä Enescu-laulukilpailussa vuonna 1961. Lisäksi hänet palkittiin kansainvälisessä Prahan kevät -laulukilpailussa vuonna 1959. Sarkisjan saavutti menestystä Walter Felsensteinin ohjaamassa Carmen-tuotannossa ja jatkoi yhteistyötä Felsensteinin kanssa Komische Oper Berlinissä 1970-luvulla. Vuonna 1991 hän liittyi Novaja opera -teatteriin sen perustamisen yhteydessä. Sarkisjan on kiertänyt laajalti Venäjällä ja ulkomailla myös resitalistina. Hänen konserttiohjelmistoonsa on kuulunut muun muassa teoksia Robert Schumannilta, Manuel de Fallalta, Enrique Granadosilta, Pjotr Tšaikovskilta ja Sergei Rahmaninovilta. Sarkisjan esiintyi vuonna 2007 alttoroolissa (Njanja) Daniel Barenboimin johtamassa Jevgeni Oneginin tuotannossa Salzburgin musiikkijuhlilla. Hän on esiintynyt samassa roolissa myös Dmitri Tšernjakovin tuotannoissa Bolšoi-teatterissa. Sarkisjan on opettanut Venäjän teatteritaiteen akatemiassa. Hänelle myönnettiin Venäjän kunniataiteilijan arvonimi vuonna 1970 ja Venäjän kansantaiteilijan arvonimi vuonna 2001. == Lähteet == Luokka:Venäläiset oopperalaulajat Luokka:Mezzosopraanot Luokka:Altot Luokka:Vuonna 1935 syntyneet Luokka:Elävät henkilöt
Luxemburgin kantonit

Luxenburg on perustuslaillinen suurherttuakunta ja sisämaavaltio jonka hallintoalueen muodostaa 12 kantonia. == Luxemburgin kantonit == Luxeburgin suurherttuakunnan 12 kantonia ovat: # Clervaux’n kantoni # Wiltzin kantoni # Vianden kantoni # Diekirchin kantoni # Echternachin kantoni # Redangen kantoni # Merschin kantoni # Grevenmacherin kantoni # Capellen kantoni # Luxemburgin kantoni # Remichin kantoni # Esch-sur-Alzetten kantoni == Piirit, kantonit ja kunnat == Luxemburg on jaettu kahteentoista kantoniin. Nämä kaksitoista kantonia on jaettu 102 kuntaan eli kaupunkeihin, joilla on oma paikallishallinto. Luxemburgin entiset kolme piirikuntaa (ranskaksi: districts, saksaksi: Distrikte, luxemburgiksi: Distrikter) olivat Luxemburgin suurherttuakunnan ylimmän tason hallintoalueita. Piirit jaettiin kantoneihin. Piirit (ja kantonit) perustettiin 24. helmikuuta 1843. Vuonna 1857 Merschin alue luotiin Merschin ja Redangen kantoneista. Tämä neljäs piiri kuitenkin lakkautettiin vuonna 1867. Lokakuussa 2015 kaikki kolme piiriä lakkautettiin. numero piiri Alue (km²) Väestö (2014) Tiheys (asut./km²) Kantonit 1 Diekirch 1 157,24 83,661 72.3 Clervaux, Diekirch, Redange, Vianden, Wiltz 2 Grevenmacher 524,8 64,978 123,8 Echternach, Grevenmacher, Remich 3 Luxemburg 904.34 401,041 443,5 Capellen, Esch-sur-Alzette, Luxemburg, Mersch == Katso myös == * Kantoni Luokka:Luxemburgin kantonit
Ivan Jašugin

Ivan Petrovitš Jašugin (; 11. elokuuta 1907 Tverin kuvernementti – 30. marraskuuta 1992 Pietari) oli neuvostoliittolainen ooppera- ja konserttilaulaja, joka oli äänialaltaan basso.ЯШУГИН, Иван Петрович (1907–1992) Санкт-Петербургская консерватория имени Н. А. Римского-Корсакова, viitattu 10.9.2024 Jašugin hankki alun perin maatalousalan koulutuksen. Hän muutti vuonna 1923 Kiovaan ja opiskeli siellä laulua vuosina 1929–1932. Jašugin muutti vuonna 1932 Leningradiin ja opiskeli kaupungin konservatoriossa vuoteen 1938 saakka Sofja Mirovitšin johdolla. Hän oli vuosina 1938–1959 Kirov-teatterin solisti ja oli teatterin kanssa evakuoituna Molotoviin vuosina 1941–1944. Jašugin opiskeli Marxismi-leninismin instituutissa vuosina 1947–1949. Hän sai Venäjän SFNT:n kunniataiteilijan (1947) ja kansantaiteilijan (1957) arvonimet. Vuonna 1951 hänelle myönnettiin Stalin- palkinto. Jašuginin oopperaohjelmistoon kuului teoksia muiden muassa Giuseppe Verdiltä, Charles Gounod’lta, Mihail Glinkalta, Aleksandr Borodinilta, Modest Musorgskilta, Pjotr Tšaikovskilta, Nikolai Rimski-Korsakovilta, Dmitri Kabalevskilta, Borys Ljatošynskyiltä ja Tihon Hrennikovilta. Mariinski- teatterista lähdettyään Jašugin esiintyi konserttilaulajana, jonka ohjelmistoon kuului venäläisiä ja ukrainalaisia lauluja sekä teoksia Johann Sebastian Bachilta, Georg Friedrich Händeliltä, Wolfgang Amadeus Mozartilta ja Ludwig van Beethovenilta. Vuosina 1965–1982 Jašugin työskenteli lauluopettajana Leningradin konservatoriossa. == Lähteet == Luokka:Venäläiset oopperalaulajat Luokka:Bassot Luokka:Vuonna 1907 syntyneet Luokka:Vuonna 1992 kuolleet
Severi Koivusalo

Severi Koivusalo (s. 31. lokakuuta 1990) on suomalainen elokuvaohjaaja, tuottaja ja muusikko, joka työskentelee Aurora Studiosilla ja sen tytäryhtiössä Helsinki-filmillä elokuva- ja tv-tuottajana. Koivusalo on valmistunut taiteen maisteriksi Aalto-yliopiston elokuvataiteenlaitokselta. Hänen ensimmäinen pitkä elokuvansa, laulaja Pepe Willbergistä kertova Pepe julkaistiin 4. lokakuuta 2024. Hänen tuottamiaan hankkeita ovat muun muassa JP Siilin elokuva Sieniretki (2022) sekä Minna Lindgrenin Ehtoolehto-kirjoihin perustuva tv-sarja (ohj. Taru Mäkelä), joka julkaistaan vuonna 2025. Hän toimi osatuottajana Mikko Mäkelän elokuvassa Sebastian, joka sai ensi-iltansa vuoden 2024 Sundancen elokuvajuhlilla. Koivusalo toimii rumpalina yhtyeissä Nössö Nova, Liila Jokelin ja Hustle Fuzz. Koivusalo on Reposaaressa järjestettävän Sensommar Filmfest -elokuvafestivaalin festivaalijohtaja ja toinen perustaja. Koivusalon isä on elokuvaohjaaja Timo Koivusalo. == Lähteet == == Aiheesta muualla == * Severi Koivusalo Internet Movie Databasessa * Severi Koivusalo Elonetissä. Luokka:Suomalaiset elokuvaohjaajat Luokka:Suomalaiset rumpalit Luokka:Suomalaiset elokuvatuottajat Luokka:Vuonna 1990 syntyneet Luokka:Elävät henkilöt
Jeppo windfarm

Jeppo windfarm eli Jepuan tuulivoimapuisto on Pohjanmaalla Uusikaarlepyyn Jepualla sijaitseva tuulivoimapuisto, jossa toimii 2 tuulivoimalaitosta. Niiden kokonaiskapasiteetti on 7 megawattia. Tuulivoimapuiston on rakentanut EE Primus Oy, sen omistaa FP Lux Wind Primus Oy ja sitä operoi WDP . Tuulivoimalat olivat Uusikaarlepyyn ensimmäiset tuulivoimalaitokset. == Yleistä == Tuulivoimalaitokset sijaitsevat Jepualla Kengon ja Finskaksin puolivälisen yhdystien 7320 puolimatkassa. Voimala-alue sijaitsee tien lähistöllä Norrmossenin koillispuolella suo- ja peltoalueen välisessä metsäsaarekkeessa. Matkaa Jepuan taajama-alueelle on neljä kilometriä. Voimaloiden välimatka on 530 metriä ja ne sijaitsevat 22–25 metrin korkeudella mpy. Tuulivoimalaitokset ovat tanskalaisen vestaksen valmistamaa V126-mallia, jonka napakorkeus on 137 metriä, tuuliturbiinin halkaisija 126 metriä, ja jonka kapasiteetti on 3,45 megawattia. Voimaloiden kokonaiskorkeudeksi suunniteltiin 200 metriä. == Historiaa == Maaliskuussa 2011 uutisoitiin, että Pohjanmaalla Uusikaarlepyyssä suunniteltiin laajojen tuulivoimapuistojen rakentamista. Maakunnan vaihemaakuntakaavaan oli merkitty näkyviin tuulivoimalle suositeltuja alueita. Jepualle merkitty tuulivoimapuisto tuli PROCON Finland Oy:n hankkeeksi ja sen osayleiskaavaan liittyvät rakennusluvat hyväksyttiin kesäkuussa 2014. Tuulivoimapuisto myytiin keväällä 2016 tanskalaiselle European Energylle, joka rakensi tuulivoimapuiston valmiiksi vuonna 2017 tytäryhtiönsä EE Primus Oy:n nimissä. === Uutiset === Joulukuussa 2023 perustettu Jeppo Vindkraft Ab Oy ei näytä liittyvän tähän tuulivoimapuistoon. == Katso myös == * Luettelo Suomen tuulivoimaloista == Lähteet == Luokka:Suomen tuulivoimapuistot Luokka:Uudenkaarlepyyn rakennukset ja rakennelmat
Ivan Demidov (jääkiekkoilija)

Ivan Demidov (s. 10. joulukuuta 2005 Sergijev Posad, Venäjä) on venäläinen jääkiekkoilija. Hänen pelipaikkansa on oikea laitahyökkääjä tai keskushyökkääjä. Demidov edustaa KHL-joukkue SKA Pietaria. Hänellä on sopimus joukkueen kanssa kauden 2024–2025 loppuun saakka. NHL-joukkue Montreal Canadiens varasi hänet ensimmäisellä kierroksella viidennellä varausvuorolla vuoden 2024 NHL:n varaustilaisuudessa. Demidov on pelannut yhdeksän KHL:n runkosarjan ottelua. Näissä otteluissa hän on syöttänyt yhden maalin. Uran tilastot päivitetty 10. syyskuuta 2024. == Lähteet == Luokka:Venäläiset jääkiekkoilijat Luokka:Montreal Canadiensin varaamat pelaajat Luokka:Vuonna 2005 syntyneet Luokka:Elävät henkilöt
Emilija Tsallagova

Emilija Maksimovna Tsallagova (; s. 3. marraskuuta 1947 Naltšik) on venäläinen oopperalaulaja, joka on äänialaltaan sopraano. Hän sai Venäjän kansantaiteilijan arvonimen vuonna 1993.Эмилия Цаллагова Kino-teatr.ru, viitattu 10.9.2024 Tsallagova valmistui Gnesin-musiikkiakatemiasta vuonna 1970 ja liittyi Pohjois-Ossetian ooppera- ja balettiteatteriin. Hän sai koulutusta myös Bolšoi-teatterissa Jelizaveta Šumskajalta. Tsallagovan ohjelmistoon on kuulunut rooleja muiden muassa Giuseppe Verdin, Giacomo Puccinin, Pjotr Tšaikovskin, Hristofor Plijevin ja Ilja Gabarajevin oopperoissa. Tsallagova on kiertänyt esiintyjänä Euroopassa, Yhdysvalloissa ja Afrikassa. Hänelle myönnettiin vuonna 2005 Pohjois-Ossetia-Alanian Hetagurov- valtionpalkinto. == Lähteet == Luokka:Venäläiset oopperalaulajat Luokka:Sopraanot Luokka:Vuonna 1947 syntyneet Luokka:Elävät henkilöt
Jukka Leino

Jukka Leino viittaa seuraaviin henkilöihin: *Jukka Leino (diplomaatti), suomalainen juristi ja diplomaatti *Jukka Leino (alppihiihtäjä), suomalainen alppihiihtäjä
Rui Andrade

Rui Pinto de Andrade (s. 23. syyskuuta 1999 Luanda) on angolalais- portugalilainen moottoriurheilija. == Ura == ===Formulat=== Andrade aloitti kilpauransa formulaluokissa vuonna 2018 ajaen Espanjan Formula 4 -sarjaa. Hän sijoittui 43 pisteellään sarjan 12:ksi. Vuonna 2019 Andrade kilpaili Formula 4 UAE -sarjassa saavuttaen kuusi palkintosijoitusta sijoittuen sarjassa viidenneksi. Hän ajoi samaisena vuonna myös EuroFormula Open -sarjaa ja keräsi kuusi pistettä kauden aikana. Vuonna 2020 Andrade jatkoi EuroFormula Open -sarjassa sijoittuen pisteissä 14:ksi. ===Kestävyyskilpailut=== Vuonna 2021 Andrade siirtyi kestävyyssarjoihin ajaen European Le Mans Series -sarjassa LMP2-luokassa. Hänen autokuntansa G-Drive Racing sijoittui sarjassa kahdeksanneksi yhden palkintosijoituksen saavuttaneena. Samana vuonna Andrade ajoi Asian Le Mans Series -sarjassa ja sijoittui kolmanneksi. Vuonna 2022 Andrade ajoi FIA World Endurance Championship -sarjassa Team WRT -tallissa LMP2-luokassa. Hänen autokunta voitti kauden aikana yhden kilpailun sijoittuen sarjassa neljänneksi. Vuonna 2023 Andrade jatkoi sarjassa ja voitti mestaruuden LMP2-luokassa. Samana vuonna heidän autokunta sijoittui Le Mansin 24 tunnin ajossa luokassaan toiseksi. Vuonna 2024 Andrade siirtyi GT-autoihin ja on ajanut LMGT3-luokassa FIA WEC -sarjassa ja IMSA SportsCar Championship -sarjassa GTD-luokassa. == Lähteet == *Rui Andrade Driver Databasessa Luokka:Angolalaiset autourheilijat Luokka:Portugalilaiset autourheilijat Luokka:FIA World Endurance Championship -kuljettajat Luokka:European Le Mans Series -kuljettajat Luokka:Asian Le Mans Series -kuljettajat Luokka:Elävät henkilöt Luokka:Vuonna 1999 syntyneet
Kirsi Alaniva

Kirsi Alaniva (s. 1979) on suomalainen kirjailija ja vapaa toimittaja. Hän on kirjoittanut sekä lapsille että aikuisille suunnattuja teoksia. Esikoisromaani Villa Vietin linnut (Savukeidas, 2016) sai Tiiliskivi-palkinnon. == Ura == Kirsi Alaniva on valmistunut ammattikorkeakoulusta viestinnän linjalta ja opiskellut yleistä kirjallisuustiedettä ja luovaa kirjoittamista Turun yliopistossa.1\. https://www.karisto.fi/sivu/tekijat/alaniva-kirsi Viitattu 10.9.2024 Alanivan esikoisromaani Villa Vietin linnut sai Tiiliskivi- palkinnon. Raati piti romaania harvinaisen kypsänä ja valmiina esikoisteoksena.2\. https://www.kirjasampo.fi/fi/node/8696 Viitattu 10.9.2024 Esikoisromaanin jälkeen Alaniva kirjoitti kaksi kuolemaa käsittelevää teosta, lastenkirjan Luutarhan tarinoita (Karisto, 2020) yhdessä kuvittaja Marjo Nygårdin kanssa sekä esseististä kerrontaa ja autofiktiota yhdistelevän teoksen Kuplat (Karisto, 2021).3\. https://www.is.fi/menaiset/ihmiset-ja- suhteet/art-2000008127731.html Viitattu 10.9.2024 Lastenkirja Luutarhan tarinoita löytyy myös audiosarjana Yle Areenasta.4\. https://yle.fi/aihe/artikkeli/2021/03/03/luutarhan-tarinoita-pikku-kakkosessa Viitattu 10.9.2024 Vuonna 2024 Alanivalta ilmestyi yhdessä kuvittaja Marjo Nygårdin kanssa lasten kuvakirja Elli ja sata napaa (WSOY, 2024), joka käsittelee ihmiskehojen moninaisuutta.5\. https://www.wsoy.fi/kirja/kirsi- alaniva/elli-ja-sata-napaa/9789510501399 Viitattu 10.9.2024 == Teokset == * * * * == Lähteet == Luokka:Suomalaiset kirjailijat Luokka:Vuonna 1979 syntyneet Luokka:Elävät henkilöt
Luxemburgin kansallisarkisto

Luxemburgin kansallisarkisto () on Luxemburgin valtion virasto, joka on perustettu vuonna 1968. Viraston toimenkuva on arkistointi Luxemburgin alueella. Sen tehtäviä ovat asiakirjojen luokittelu, dokumentointi ja säilyttäminen. Kansallisarkiston tehtävä on varmistaa kansallisen kulttuuriperintöön kuuluvien asiakirjojen säilyminen, toimia arkistotoimen asiantuntijaviranomaisena sekä edistää kansalliseen kulttuuriperintöön kuuluvien yksityisten asiakirjojen säilyttäminen sekä uusien kokoelmien hankinta. Lisäksi arkisto huolehtii kulttuuriperintöön kuuluvien asiakirjojen tarjoamisen tutkijoiden käyttöön. == Lähteet == Luokka:Luxemburg Luokka:Kansallisarkistot
Karamleš

Karamleš (, ) on pikkukaupunki Irakin Niniven maakunnassa lähellä Mosulia. Vuonna 2020 paikalla asui noin 1 500 henkilöä. Paikalliset ovat pääasiassa kaldealaiskatolisia kristitttyjä. ==Maantiede== Karamleš sijaitsee Pohjois- Irakissa Niniven maakunnassa. Kaupunki sijaitsee tiellä, joka yhdistää Qaraqošin 5 kilometriä kaupungista etelään Bartellaan 10 kilometriä pohjoiseen. Alue eli niin sanottu Niniven tasanko Mosulin lähellä tunnetaan joukosta kristittyjä kyliä. ==Historia== Nykyisen kaupungin nimen taustasta on esitetty useita teorioita. 1200-luvulla elänyt maantieteilijä Yaqut viittasi nimen juontuvan arameankielisistä sanoista Karam lét, joka vapaasti kääntäen viitaa viinitarhattomaan paikkaan. Orientalisti Jean-Maurice Fiey kirjoitti nimen Kar-méš juontuvan Assyrian valtakunnasta ja tarkoittavan tuhottua kylää. Hänen mukaansa paikka mainitaan löydöksissä Balawatista. Alueeseen Karamlešisa on myös viitattu mahdollisena Aleksanteri Suuren ja Dareios III:n välisen Gaugamelan taistelun taistelukenttänä, joskin toiset tutkijat uskovat sen käydyn pohjoisempana. Alue kääntyi kristinuskoon ilmeisesti varhain ja vuonna 562 jaa. paikallisten mainitaan auttaneen rakentamaan lähelle nykyisen Mar Barbaran luostariin. Kristityt olivat alkujaan nestoriolaisia ja nykyisin kaldealaiskatolisia. Alue kärsi myöhemmin hävityksiä useissa eri sodissa. Mongolit iskivät vuonna 1235 ja heidän mainitaan surmanneen paikallisia kaupungin kirkossa. Nadir Šah häbitti aluetta vuonna 1743. Vuonna 1828 paikallinen katolinen lähetyssaarnaaja mainitsee väkivaltaisuuksien, sairauksien ja muiden seikkojen hävittäneen vähintään puolet alueen kristitytstä väestöstä. Äärijärjestö Isisin taistelijat valtasivat Karamlešin vuonna 2014 ja sen asukkaat pakenivat. Irakilaiset joukot jälleenvaltasivat sen vuonna 2016. ==Väestö== Karamlešin asukasluku oli yhden arvion mukaan vuonna 2020 noin 1 500\. Ennen vuotta 2014 asukasluku oli noin 3 000. Paikalliset ovat pääasiassa kaldealaiskatolisia kristittyjä. ==Lähteet== Luokka:Ninive Luokka:Irakin kaupungit
Alankomaiden kansallisarkisto

Alankomaiden kansallisarkisto () on Alankomaiden pääarkisto, joka sijaitsee Haagissa. Arkistolaitos hallinnoi kuninkaan kabinetin, ensimmäisen ja toisen jaoston, entisten siirtokuntien ja kaikkien ministeriöiden arkistoja. Siellä on myös lukuisia kansallisesti tärkeitä yksityisiä arkistoja, kuten kotimaassa ja ulkomailla tunnettujen poliitikkojen, vaikutusvaltaisten perheiden, kerhojen ja kattojärjestöjen, uskonnollisten yhteisöjen ja yritysten arkistot. == Lähteet == Luokka:Haag Luokka:Kansallisarkistot
Fótis Ioannídis

Fótis Ioannídis (; s. 10. tammikuuta 2000) on kreikkalainen jalkapalloilija, pelipaikaltaan hyökkääjä. Hän edustaa Kreikan Superliigassa pelaavaa Panathinaikosia. Hän on pelannut Kreikan A-maajoukkueessa vuodesta 2022. Ioannídis siirtyi Levadiakosin junioreihin vuonna 2016 ja nousi edustusjoukkueeseen kaudella 2017–2018. Hän pelasi kahden kauden aikana 22 superliigaottelua, joissa hän teki kaksi maalia, ja kaudella 2019–2020 toisella sarjatasolla 19 ottelua, joissa hän teki viisi maalia. Hän siirtyi elokuussa 2020 superliigajoukkue Panathinaikosiin, jossa hän on pelannut neljän kauden aikana 113 liigaottelua ja tehnyt niissä 30 maalia. Hän voitti Kreikan cupin vuosina 2022 ja 2024. Kaudella 2023–2024 hän pelasi Eurooppa- liigan alkulohkossa kuusi ottelua ja teki niissä viisi maalia. Ioannídis pelasi Kreikan alle 18-, alle 19- ja alle 21-vuotiaiden maajoukkueissa. Hän pelasi Kreikan A-maajoukkueessa ensimmäisen kerran syyskuussa 2022 Kansojen liigan otteluissa Kyprosta ja Pohjois-Irlantia vastaan. Hän on pelannut lokakuun 2024 puoliväliin mennessä 13 A-maaottelua, joissa hän on ollut kymmenen kertaa avauskokoonpanossa ja tehnyt viisi maalia: yhden marraskuussa 2023 EM-karsintaottelussa Ranskaa vastaan, yhden maaliskuussa 2024 EM- jatkokarsintaottelussa Kazakstania vastaan, kaksi syyskuussa 2024 Kansojen liigan ottelussa Suomea vastaan ja yhden kolme päivää Suomi-ottelun jälkeen Kansojen liigan ottelussa Irlantia vastaan. Fótis Ioannídisin isä Vasílis Ioannídis pelasi jalkapalloa kymmenisen vuotta Kreikan pääsarjassa ja kolme ottelua Kreikan A-maajoukkueessa. == Lähteet == Luokka:Kreikkalaiset jalkapalloilijat Luokka:Vuonna 2000 syntyneet Luokka:Elävät henkilöt
Seppo Ruotsalainen (arkkitehti)

Seppo Ilmari Ruotsalainen (16. toukokuuta 1908 Kuopio – 30. huhtikuuta 1994) oli suomalainen arkkitehti. Ruotsalainen kirjoitti ylioppilaaksi Kuopion lyseossa 1928 ja valmistui arkkitehdiksi Teknillisen korkeakoulun arkkitehtiosastolta 1935. Lisäoppia hän hankki tekemällä opintomatkoja useisiin Euroopan maihin. Työuransa Ruotsalainen aloitti Lääkintöhallituksen piirtäjänä 1935 ja siirtyi sieltä arkkitehtitoimisto Ole Gripenbergin piirtäjäksi 1936. Suunnittelijan uransa hän aloitti arkkitehti Jalmari Peltosen arkkitehtitoimistossa, jossa työskenteli vuodet 1936–1940. Kulutusosuuskuntien Keskusliiton rakennusosastolla Ruotsalainen työskenteli arkkitehtina 1940–1947 ja Helsingin kaupungin liitosalueen rakennustarkastajana 1947–1948. Pääkaupunkiseudulta Ruotsalainen muutti Kuopioon, jossa työskenteli kaupungin asemakaava-arkkitehtina ja rakennustarkastajana 1948–1951 ja kaupunginarkkitehtina vuodesta 1951 lähtien. Eläkkeelle hän jäi 1973. Sivutoimenaan Ruotsalainen opetti 1940-luvulla Helsingin yliopistossa ja Kuopion teknillisessä koulussa rakennusoppia. Päätyönsä ohessa hän harjoitti yksityisyrittäjänä arkkitehtisuunnittelua vuodesta 1935 lähtien ja piti omaa arkkitehtitoimistoa 1948–1976. Ruotsalainen oli Suomen Arkkitehtiliitto SAFA:n, Suomen kunnallisteknillisen yhdistyksen, Kunnallisinsinöörit ja arkkitehdit -järjestön sekä Kuopion teknillisen seuran jäsen. Ruotsalaisen suunnittelemia kohteita ovat muun muassa * Kuopion Sankaripuisto, sankarihautausmaa 1939 * Flodbergin kappeli, Kuopio 1954 * Haapaniemen koulu, Kuopio 1955 * Kulmakatu 1, Iisalmi 1955, alkuaan tuberkuloositoimisto nykyisin retkeilymaja * Iisalmen tyttölyseo, 1957, nykyinen Juhani Ahon koulu * Kuopion linja-autoasema, 1959 * Tähtiniementie 1 ja 3, rivitalot Iisalmi 1959–1960 * Puijon torni, Kuopio 1963 * Puijon kirkko, Kuopio 1977 ==Lähteet== Luokka:Suomalaiset arkkitehdit Luokka:Vuonna 1908 syntyneet Luokka:Vuonna 1994 kuolleet
Hoppers

Hoppers on vuonna 2026 ensi-iltansa saava yhdysvaltalainen tietokoneanimoitu komediaelokuva, jonka tuottavat Walt Disney Pictures ja Pixar. Sen on ohjannut Daniel Chong ja kirjoittanut Jesse Andrews ja Chong. Luokka:Vuoden 2026 elokuvat Luokka:3D-elokuvat
Konstantin Rodzajevski

Konstantin Vladimirovitš Rodzajevski (; 11. elokuuta 1907 Blagoveštšensk – 30. elokuuta 1946 Moskova) oli venäläinen vaikuttaja, joka johti Venäjän fasistista puoluetta vuosina 1931–1945 Harbinissa Mantšurian ollessa Japanin miehittämänä.Родзаевский Константин Владимирович Hrono.ru, viitattu 10.9.2024 Hänen puolueestaan käytettiin myös nimityksiä Yleisvenäläinen fasistipuolue ja Venäjän fasistiliitto.Abraham Brumberg, Quixotic Crusade Against the Soviets The Washington Post 26.8.1978, viitattu 10.9.2024 Rodzajevski syntyi juristiperheeseen ja pakeni vuonna 1925 Harbiniin. Hän kouluttautui juristiksi itsekin. Rodzajevski kannatti perinteistä venäläistä autokratiaa, johon kuuluivat messiaanispiirteinen ortodoksisuus ja tsaarin syvä kunnioitus. Hänen mukaansa lokakuun vallankumous johti Venäjän siirtymiseen kansainvälisten juutalaisten pääomapiirien hallitsemaksi. Hän kannatti kommunistien tavoitteleman maailmanvallankumouksen sijaan kansallista vallankumousta, jossa venäläinen kansakunta ottaisi voiton ”juutalais-masonistisista internationalisteista”. Rodzajevski julkaisi osana poliittista toimintaansa lehtiä Naš put ja Natsija. Rodzajevski järkyttyi Neuvostoliiton ja natsi- Saksan välien lämpenemisestä vuonna 1939 Molotov–Ribbentrop-sopimuksen myötä. Operaatio Barbarossan alettua saksalaiset suhtautuivat välinpitämättömästi Rodzajevskin vetoomuksiin hänen omien ehdokkaidensa asettamisesta vastuuasemiin Neuvostoliiton miehitetyissä osissa.John Stephan, The Saga of a Russian Fascist in Connecticut The New York Times 14.7.1978, viitattu 10.9.2024 Neuvostoliiton hyökättyä Japaniin elokuussa 1945 Rodzajevski ajautui omien sanojensa mukaan hengelliseen kriisiin. Hän kirjoitti kirjeen Josif Stalinille ja tunnusti aiemmat virheensä. Niistä suurimpana Rodzajevski piti sitä, ettei hän ollut aiemmin ymmärtänyt stalinismin olevan ihanteellinen venäläisen fasismin toteutuma. Rodzajevski tarjoutui Stalinin palvelukseen. Lokakuussa 1945 neuvostodiplomaatti houkutteli hänet palaamaan Neuvostoliittoon antamalla ymmärtää, että hänen kyvyilleen olisi käyttöä. Rodzajevski kuitenkin tuomittiin kuolemaan ja teloitettiin Lubjankassa seuraavana vuonna. == Lähteet == Luokka:Venäläiset aktivistit Luokka:Fasismi Luokka:Vuonna 1907 syntyneet Luokka:Vuonna 1946 kuolleet Luokka:Venäläiset teloitetut
Elio

Elio on vuonna 2025 ensi-iltansa saava yhdysvaltalainen tietokoneanimoitu komediaelokuva, jonka tuottavat Walt Disney Pictures ja Pixar. Sen on ohjannut Domee Shi, Madeline Sharafian ja Adrian Molina. Avaruusseikkailun päähenkilö on Elio, jolla on vilkas mielikuvitus ja joka on erittäin kiinnostunut mahdollisista elämästä avaruudessa. Kun nämä ulkoavaruuden vieraat lopultakin ottavat yhteyttä, Eliota luullaan vahingossa Maan suurlähettilääksi koko muussa universumissa. == Lähteet == == Aiheesta muualla == * Traileri Disney.fi Luokka:Vuoden 2025 yhdysvaltalaiset elokuvat Luokka:3D-elokuvat
Sydänläppä

Sydänläppä on sydämessä sijaitseva rakenne, joka estää veren takaisinvirtauksen sydämen lokeroiden välillä. Sydämessä on yhteensä neljä läppää. Hiippaläppä ja trikuspidaaliläppä sijaitsevat eteisten ja kammioiden välissä vastakkaisilla puolilla sydäntä, ja aorttaläppä ja pulmonaaliläppä sijaitsevat kammioiden ja suurten valtimoiden välissä. Sydänläppiin voi tulla myös sairauksia, kuten sydämen läppävikoja tai sydänläppien tulehdus eli endokardiitti. Vaikea läppävika haittaa sydämen kykyä pumpata verta. Joillain ihmisillä sydänläpissä on synnynnäisiä rakennevikoja. Jos potilaan omassa sydänläpässä on ongelma, läppä on mahdollista korvata tekoläpällä. Tekoläppä kestää käytössä ainakin 10 vuotta. == Toiminta == pienoiskuva|16-vuotiaan terveen tytön sydämenlyönnit. Äänitteestä kuuluvat sydänläppien äänet. Sydänläpät avautuvat ja sulkeutuvat sydämen sykkeen tahdissa. Kun läppä on auki, veri voi virrata sen läpi seuraavaan kohteeseensa sydämessä. Kun läppä on puolestaan kiinni, veri ei pääse virtaamaan takaisin päin väärään suuntaan. Läppien sulkeutumisäänet voi kuulla stetoskoopilla. File:Latidos.gif|Sydämen toimintakierto. Läpät aukeavat ja sulkeutuvat. Nuolet kuvaavat veren kulkusuuntaa. Tiedosto:CG Heart.gif|Tietokoneanimoitu sydän, jossa näkyy läppien toiminta. == Lähteet == Luokka:Verenkiertoelimistö Luokka:Sydän- ja verisuonitaudit
Tingelstadin kirkko

Tingelstadin kirkko () on Granin kunnassa Norjassa sijaitseva tiilinen pitkäkirkko vuodelta 1866. ==Lähteet== ==Aiheesta muualla== Luokka:Norjan kivikirkot Luokka:Gran
Moenin kirkko

Moenin kirkko () on Granin kunnassa Norjassa sijaitseva puinen pitkäkirkko vuodelta 1914. ==Lähteet== ==Aiheesta muualla== Luokka:Norjan puukirkot Luokka:Gran
Ålin kirkko (Gran)

Ålin kirkko () on Granin kunnassa Norjassa sijaitseva puinen pitkäkirkko vuodelta 1930. ==Lähteet== ==Aiheesta muualla== Luokka:Norjan puukirkot Luokka:Gran
Ålin kirkko

Ålin kirkko voi tarkoittaa seuraavia: * Ålin kirkko, kirkko Granin kunnassa Norjassa * Ålin kirkko, kirkko Ålin kunnassa Norjassa
Grymyrin kirkko

Grymyrin kirkko () on Granin kunnassa Norjassa sijaitseva kivinen pitkäkirkko vuodelta 2003. ==Lähteet== ==Aiheesta muualla== Luokka:Norjan kivikirkot Luokka:Gran
Granen kirkko

Granen kirkko () on Granen kunnassa Norjassa sijaitseva puinen pitkäkirkko vuodelta 1860. ==Kuvia== Altaret i Grane kyrkje.jpg|Alttari ==Lähteet== ==Aiheesta muualla== Luokka:Norjan puukirkot Luokka:Grane
Rubbestadneset

Rubbestad on taajama Bømlon kunnassa Vestlandin läänissä Norjassa. Taajaman pinta-ala on 1,3 neliökilometriä ja asukasluku 1 307 vuoden 2023 alussa. ==Lähteet== ==Aiheesta muualla== Luokka:Norjan taajamat Luokka:Bømlo
Langevåg (Bømlo)

Langevåg on taajama Bømlon kunnassa Vestlandin läänissä Norjassa. Taajaman pinta-ala on 1,2 neliökilometriä ja asukasluku 751 vuoden 2023 alussa. ==Lähteet== Luokka:Norjan taajamat Luokka:Bømlo
Langevåg (Sula)

pienoiskuva|Langevåg vuonna 2006. Langevåg on Sulan kunnan hallinnollinen keskus Møren ja Romsdalin läänissä Norjassa. Se on osa Ålesundin taajamaa. ==Lähteet== ==Aiheesta muualla== Luokka:Sula
Langevåg

Langevåg voi tarkoittaa seuraavia: * Langevåg, taajama Bømlon kunnassa Norjassa * Langevåg, Sulan kunnan hallinnollinen keskus Norjassa
Creo – forbundet for kunst og kultur

Creo – forbundet for kunst og kultur (puhekielessä pelkkä Creo; vuoteen 2018 saakka Musikernes fellesorganisasjon, MFO) on norjalainen muusikoiden ammattiliitto, joka kuuluu keskusjärjestö LO:hon. Se on perustettu vuonna 2001 ja sillä oli noin 11 000 jäsentä vuonna 2023. ==Lähteet== ==Aiheesta muualla== * Järjestön verkkosivut Luokka:Norjalaiset ammattiliitot Luokka:Norjan musiikki
Sulvik

Sulvik on taajama Arvikan kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 375 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Arvikan kunta
Áno Asítes

Áno Asítes (, ) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 325 (2021). Áno Asítesin kylä sijaitsee Kreetan keskiosissa noin 29 kilometriä lounaaseen Iraklionin kaupungista. Se on rakennettu Ída- eli Psiloreítis-vuoren itärinteeseen noin 480 metrin korkeuteen merenpinnasta laskettuna. Kylän vanha kirkko on omistettu Johannes Kastajalle (Ágios Ioánnis o Rigológos). Áno Asítes muodostaa oman kyläyhdyskuntansa (Δημοτική Κοινότητα Άνω Ασιτών, Dimotikí Koinótita Áno Asitón), johon ei kuulu muita asutuksia. == Lähteet == Luokka:Iraklion Luokka:Kreetan kylät
Áno Kastellianá

Áno Kastellianá () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 98 (2021). Áno Kastellianán kylä, suomeksi ”Ylä- Kastellianá”, sijaitsee Kreetan eteläisissä keskiosissa noin 45 kilometriä etelään Iraklionista. Se on rakennettu Asteroúsia-vuorten rinteeseen Kásteloksen kukkulan juurelle. Kukkulalla sijaitsi antiikin aikana Priansoksen kaupunki. Nykyinen kylä on syntynyt venetsialaisella ajalla, jolloin samalla kukkulalla sijaitsi Belvederen linna. Áno Kastellianá on osa Kastellianán kyläyhdyskuntaa. == Lähteet == Luokka:Kreetan kylät Luokka:Minóa Pediáda
Nils Flyg

Nils Svante Flyg (9. kesäkuuta 1891 Tukholma – 9. tammikuuta 1943 Nacka) oli ruotsalainen kansanedustaja ja lehtimies, joka oli alun perin kommunisti, mutta siirtyi sittemmin äärioikealle. Sosiaalidemokraattisen puolueen jakautuessa vuonna 1917 Flyg liittyi vastaperustettuun Ruotsin sosiaalidemokraattiseen työväenpuolueeseen, joka muutti nimensä vuonna 1921 Ruotsin kommunistiseksi puolueeksi. Vuonna 1929 puolueen jälleen jakautuessa Flyg tuki Karl Kilbomia, joka ajoi puolueelle Neuvostoliitosta riippumatonta linjaa. Flyg ja Kilbom perustivat Sosialistisen puolueen, jonka puheenjohtajana Flyg toimi vuodesta 1937 kuolemaansa saakka. Hän myös julkaisi puolueen lehteä Folkets Dagbladia. Flygin johdolla Sosialistinen puolue liukui 1930-luvun lopulla äärioikealle. Toisen maailmansodan aikana se vastusti Josif Stalinia ja tuki Natsi-Saksaa, jolta se myös sai rahoitusta. Puolueen kannatus jäi kuitenkin vaatimattomaksi, ja Flygin kuoltua vuonna 1943 puolue hajosi. ==Lähteet== ==Aiheesta muualla== Luokka:Ruotsin kansanedustajat Luokka:Ruotsalaiset päätoimittajat Luokka:Ruotsin puolueiden puheenjohtajat Luokka:Vuonna 1891 syntyneet Luokka:Vuonna 1943 kuolleet
Apídia

Apídia () on Kreikan kyläyhdyskunta (virallisesti Δημοτική Κοινότητα Απιδίων, Dimotikí Koinótita Apidíon), joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kyläyhdyskunnan väkiluku on 319 (2021). Apídian kyläyhdyskunnan kylät sijaitsevat Kreetan kaakkoisosassa noin 43 kilometriä etelään Siteían kaupungista ja noin 74 kilometriä kaakkoon Ágios Nikólaoksesta. Kyläyhdyskuntaaan kuuluvat kylät Éxo Apídi, Goúdouras, Kalós Lákkos ja Mésa Apídi. Goúdouras on yhdyskunnan ranta-asutus. == Lähteet == Luokka:Kreetan kylät Luokka:Siteía
Arádaina

Arádaina () on Kreikan kylä, joka sijaitsee Kreetan saarella. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylän väkiluku on 3 (2021). Arádainan kylä sijaitsee Kreetan lounaisosassa Arádainan rotkon länsilaidalla, noin kolme kilometriä sisämaahan saaren etelärannikosta ja noin 88 kilometriä etelään Chaniásta. Se on rakennettu noin 520 metrin korkeuteen merenpinnasta laskettuna. Arádaina on osa Ágios Ioánnisin kyläyhdyskuntaa. Antiikin aikana samalla paikalla sijaitsi Aradenin kaupunki, jonka nimen kylä on perinyt. Paikka oli asuttu vielä venetsialaisella kaudella ja osmanivallan alussa. Kylä tuhoutui Daskalogiánnisin kansannousussa osmaneja vastaan, eikä ole toipunut sen jälkeen. Nykyisinkin kylä on lähes autio. Kylä tunnetaan Arádainan rotkoon suuntautuvien vaellusten tukikohtana sekä rotkon ylittävästä Arádainan sillasta, joka on tarkoitettu vain jalankulkijoille. Sen korkeus on 138 metriä ja pituus 84 metriä. Se on suosittu benjihyppypaikka. == Lähteet == == Aiheesta muualla == Luokka:Kreetan kylät Luokka:Sfakiá
Árvi

Árvi () on Kreikan kylä, joka sijaitsee Kreetan saarella. Se kuuluu hallinnollisesti Viánnoksen kuntaan, Iraklionin alueyksikköön ja Kreetan alueeseen. Kylän väkiluku on 394 (2021). Árvin kylä sijaitsee Kreetan etelärannikolla noin 80 kilometriä kaakkoon Iraklionista ja noin 35 kilometriä länteen Ierápetrasta. Se on osa Amirásin kyläyhdyskuntaa. Kylä on rakennettu Árvin rotkon suulle. Sen pääkirkko on omistettu Pyhälle Panteleimonille (Ágios Panteleímonas). Lähellä kylää sijaitsee Pyhän Antonioksen luostari (Moní Agíou Antoníou). Heti Árvin pohjoispuolella sijaitsee Néa Árvin kylä, ”Uusi Árvi”. Antiikin ajan Arian kaupunki sijoitetaan nykyisen kylän lähelle. == Lähteet == == Aiheesta muualla == Luokka:Kreetan kylät Luokka:Viánnos
Damánia

Damánia () on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 113 (2021). Damánian kylä sijaitsee Kreetan keskiosissa noin 31 kilometriä etelään Iraklionista. Se on rakennettu noin 420 metrin korkeuteen merenpinnasta laskettuna. Heti kylän länsipuolella sijaitsee pieni Damánian tekojärvi. Kylä mainitaan ensimmäisen kerran vuonna 1302 nimellä Demanie. Vuonna 1369 se mainitaan nimellä Damiana ja vuonna 1583 nimellä Damagna. Damánia muodostaa myös laajemman kyläyhdyskunnan (Δημοτική Κοινότητα Δαμανίων, Dimotikí Koinótita Damaníon), johon kuuluvat varsinaisen Damánian kylän lisäksi kylät Arkádi ja Melidochóri. Koko yhdyskunnan väkiluku on 271 (2021). == Lähteet == Luokka:Archánes-Asteroúsia Luokka:Kreetan kylät
Drakóna

Drakóna () on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 70 (2021). Drakónan kylä sijaitsee Lefká Óri -vuorilla Kreetan läntisissä sisäosissa noin 20 kilometriä etelään Chanián kaupungista. Drakóna muodostaa oman kyläyhdyskuntansa (Δημοτική Κοινότητα Δρακόνας, Dimotikí Koinótita Drakónas), johon ei kuulu muita asutuksia. == Lähteet == Luokka:Chaniá Luokka:Kreetan kylät
Drámia

Drámia () on Kreikan kylä, joka sijaitsee Kreetan saarella. Se kuuluu hallinnollisesti Apokóronasin kuntaan, Chanián alueyksikköön ja Kreetan alueeseen. Kylän väkiluku on 285 (2021). Drámian kylä sijaitsee Kreetan pohjoisrannikolla lähellä Almyróksenlahden rantaa, noin 19 kilometriä länteen Réthymnosta ja noin 44 kilometriä kaakkoon Chaniásta. Se on osa Fylakín kyläyhdyskuntaa. Kylän pääelinkeino on turismi. Antiikin ajan Hydramian kaupungin arvellaan nimen perusteella sijainneen nykyisen kylän paikalla tai lähellä. == Lähteet == == Aiheesta muualla == Luokka:Apokóronas Luokka:Kreetan kylät
Ethiá

Ethiá () on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 27 (2021). Ethián kylä sijaitsee Kreetan eteläisissä keskiosissa noin 52 kilometriä etelään Iraklionista ja linnuntietä noin neljä kilometriä sisämaahan saaren etelärannikosta. Se on rakennettu Asteroúsia-vuorten rinteeseen noin 740 metrin korkeuteen merenpinnasta laskettuna. Ensimmäinen maininta kylästä on venetsialaiselta ajalta vuodelta 1577. Vuonna 1583 se mainitaan nimellä Ettea. Ethián rakennuskanta on perinteistä ja se on suojeltu perinteisenä asutuksena. Sitä on pyritty kunnostamaan ja elvyttämään monin tavoin. Kylän ympäristöön on istutettu metsää. Ethiá muodostaa myös laajemman kyläyhdyskunnan (Δημοτική Κοινότητα Εθιάς, Dimotikí Koinótita Ethiás), johon kuuluvat varsinaisen Ethián kylän lisäksi kylät Rotási ja Agía Ánna. Koko yhdyskunnan väkiluku on 261 (2021). == Lähteet == == Aiheesta muualla == Luokka:Archánes-Asteroúsia Luokka:Kreetan kylät
Éxo Lakkónia

Éxo Lakkónia (, myös Éxo Lakónia, Έξω Λακώνια) on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 125 (2021). Éxo Lakkónian kylä sijaitsee Kreetan itäosassa noin kahdeksan kilometriä länteen Ágios Nikólaoksen kaupungista. Éxo Lakkónia muodostaa myös laajemman kyläyhdyskunnan (Δημοτική Κοινότητα Έξω Λακκωνίων, Dimotikí Koinótita Éxo Lakkoníon), johon kuuluvat varsinaisen Éxo Lakkónian kylän lisäksi kylät Fiorétzides, Kartérides, Marnéllides, Pepónides ja Vláchides. Koko yhdyskunnan väkiluku on 254 (2021). Kyläyhdyskunnan kylien nimet ovat sukunimiä bysanttilaiselta ja venetsialaiselta ajalta. == Lähteet == Luokka:Ágios Nikólaos Luokka:Kreetan kylät
Éxo Potámoi

Éxo Potámoi () on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 16 (2021). Éxo Potámoin kylä sijaitsee Seléna- vuoren rinteessä Kreetan itäisissä keskiosissa noin 28 kilometriä länteen Ágios Nikólaoksen kaupungista. Se on rakennettu noin 840–880 metrin korkeuteen merenpinnasta laskettuna. Éxo Potámoi muodostaa myös laajemman kyläyhdyskunnan (Δημοτική Κοινότητα Έξω Ποτάμων, Dimotikí Koinótita Éxo Potámon), johon kuuluvat varsinaisen Éxo Potámoin kylän lisäksi kylät Argyró Neró, Mésa Potámoi ja Roussakianá. Koko yhdyskunnan väkiluku on 52 (2021). == Lähteet == Luokka:Ágios Nikólaos Luokka:Kreetan kylät
Faneroméni (Iraklion)

Faneroméni () on Kreikan kylä, joka sijaitsee Kreetan saarella. Se kuuluu hallinnollisesti Faistóksen kuntaan, Iraklionin alueyksikköön ja Kreetan alueeseen. Kylän väkiluku on 432 (2021). Faneroménin kylä sijaitsee Mesarán tasangon pohjoislaidalla noin seitsemän kilometriä itäkoilliseen Tympákin kaupungista ja noin 55 kilometriä lounaaseen Iraklionin kaupungista. Se on rakennettu noin 80 metrin korkeuteen merenpinnasta laskettuna. Faneroménin koillispuolella sijaitsee siitä nimensä saanut Faneroménin tekojärvi. Kylän läpi virtaa Koutsoulítis-joki. Faneroménin kylä mainitaan ensimmäisen kerran venetsialaisaikaisissa lähteissä vuonna 1577. Kylän lähellä sijaitsee Faneroménin luola, joka on ollut kulttipaikkana minolaiselta roomalaiselle kaudelle. Faneroméni muodostaa myös laajemman kyläyhdyskunnan (Δημοτική Κοινότητα Φανερωμένης, Dimotikí Koinótita Faneroménis), johon kuuluvat varsinaisen Faneroménin kylän lisäksi Kalývian kylä sekä Kalyvianín luostari (Moní Kalyvianís). Koko yhdyskunnan väkiluku on 567 (2021). == Lähteet == Luokka:Faistós Luokka:Kreetan kylät
Nikolai Golovanov

Nikolai Semjonovitš Golovanov (; 21. tammikuuta 1891 Moskova – 28. elokuuta 1953 Moskova) oli neuvostoliittolainen säveltäjä, kapellimestari ja kuoronjohtaja.Golovanov, Nikolai Orthodox Sacred Music Reference Library, viitattu 11.9.2024 Golovanov opiskeli Moskovassa kuorolaulun synodaalikoulussa Vasili Orlovin ja Aleksandr Kastalskin johdolla. Hän valmistui esilaulajana vuonna 1909 ja toimi synodaalikuoron avustavana kuoronjohtajana Nikolai Danilinin alaisuudessa. Hän esiintyi sen kanssa vuonna 1912 Leipzigissä, Berliinissä ja Varsovassa. Golovanov opiskeli vuosina 1909–1914 Aleksandr Ilinskin, Mihail Ippolitov-Ivanovin ja Sergei Vasilenkon johdolla Moskovan konservatoriossa sävellystä ja musiikin teoriaa. Hän teki ensimmäisen esiintymisensä sinfoniaorkesterin kapellimestarina vuonna 1915.Nikolay Golovanov Russian Composers’ Heritage Revival, viitattu 11.9.2024 Golovanov työskenteli vuodesta 1919 Konstantin Stanislavskin oopperastudiolla ja myöhemmin Stanislavski- ja Nemirovitš-Dantšenko-teatterissa. Hän oli vuosina 1919–1928 ja 1930–1936 myös Bolšoi-teatterin kapellimestari sekä vuosina 1948–1953 pääkapellimestari. 1920-luvun jälkipuoliskolla Golovanov otettiin poliittisen sortokampanjan kohteeksi. Poliittiset toimielimet, Sergei Vasilenko ja Ari Pazovski syyttivät häntä vanhojen porvarillisten arvojen ja toimintatapojen tuomisesta Neuvostoliiton teatteriin. Asiaa käsiteltiin laajalti ajan tiedotusvälineissä. Josif Stalin kuitenkin salli Golovanoville työskentelyn jatkamisen Bolšoi-teatterissa. Vuodesta 1937 Golovanov työskenteli Neuvostoliiton radion oopperan ja sinfoniaorkesterin johdossa. Hän opetti orkesteri- ja oopperaluokkia Moskovan konservatoriossa vuosina 1925–1948. Lisäksi hän esiintyi pianistina laulajien, useimmiten vaimonsa Antonina Neždanovan kanssa. Golovanov erotettiin töistään Bolšoi-teatterissa Stalinin kuoltua. Golovanovin hengellisiä teoksia julkaistiin vuosina 1916–1917. Hän jatkoi niiden säveltämistä salaa lokakuun vallankumouksen jälkeen. Kokonaispainos Golovanovin hengellisistä sävellyksistä julkaistiin Moskovassa vuonna 2019. Hänen sävellystuotantoonsa kuuluu myös oopperoita, sinfonia, kantaatteja ja lauluja. Tyylissä on yhteneväisyyksiä Aleksandr Skrjabinin ja Sergei Rahmaninovin musiikin kanssa. Kapellimestarina Golovanov johti sekä vakiintuneen ohjelmiston että aikansa uuden musiikin esityksiä, esimerkiksi Sergei Prokofjevin ja Dmitri Šostakovitšin teosten kantaesityksiä. Golovanov sai monia palkintoja ja tunnustuksia, kuten Neuvostoliiton kansantaiteilijan arvonimen, Venäjän SFNT:n kunniataiteilijan arvonimen sekä neljä Stalin-palkintoa (1946, 1949, 1950, 1951). Golovanov haudattiin Novodevitšin hautausmaalle. Muistolaatta asetettiin hänen kunniakseen vuonna 1961 taloon, jossa hän oli asunut vuosina 1935–1953. == Lähteet == Luokka:Neuvostoliittolaiset säveltäjät Luokka:Neuvostoliittolaiset kapellimestarit Luokka:Venäläiset kuoronjohtajat Luokka:Vuonna 1891 syntyneet Luokka:Vuonna 1953 kuolleet
KM Malta Airlines

KM Malta Airlines on Maltan kansallinen lentoyhtiö. Sen solmukohta on Maltan kansainvälinen lentoasema. KM Malta Airlines aloitti lentotoiminnan 31. maaliskuuta 2024. Se perustettiin korvaamaan Maltan edellinen kansallinen lentoyhtiö, raskaasti tappiollinen Air Malta, jota Maltan valtion ei ollut enää mahdollista rahoittaa rikkomatta EU:n säännöksiä. Yhtiö liikennöi Air Maltalta siirretyillä kahdeksalla Airbus A320 -sarjan lentokoneella. Kohteiden määrää on supistettu Air Maltan aiemmasta reittiverkostosta. KM Malta Airlinesilla on codeshare-sopimus Lufthansa-konserniin kuuluvien lentoyhtiöiden kanssa. ==Lähteet== Luokka:Maltalaiset lentoyhtiöt
Speedcar Series Dubain Grand Prix 2008

Speedcar Series Dubain Grand Prix 2008 oli Speedcar Series -kauden 2008 ulkopuolinen osakilpailu, joka ajettiin 25.–26. tammikuuta Dubai Autodromen moottoriradalla Dubaissa. Kilpailua ei julistettu mestaruuskilpailuksi, koska kaikkia autoja ei ollut päivitetty ajoissa FIA:n törmäysstandardien mukaisiksi. ==Tulokset== ===Aika-ajot=== Sija Nro Kuljettaja Talli Aika Ero Lähtöruutu 1 10 Gianni Morbidelli Speedcar Team 1:42.558 1 2 21 Mathias Lauda GPC Squadra Corse 1:42.590 +0.032 2 3 20 David Terrien Union Properties 1:42.612 +0.054 3 4 08 Uwe Alzen Phoenix Racing 1:42.747 +0.189 4 5 27 Jean Alesi Union Properties 1:42.956 +0.398 5 6 85 Hasher Al Maktoum Union Properties 1:42.999 +0.441 6 7 71 Nicolas Navarro Team First Centreville 1:43.099 +0.541 7 8 07 Ukyo Katayama Speedcar Team 1:43.733 +1.175 8 9 18 Ananda Mikola Speedcar Team 1.43.863 +1.797 9 10 15 Stefan Johansson Speedcar Team 1:44.208 +1.722 10 11 17 Fabien Giroix Team First Centreville 1:45.290 +2.732 11 12 14 Johnny Herbert Speedcar Team 1:47.049 +4.491 12 Lähde: === Perjantain kilpailu === Sija Nro Kuljettaja Talli Kierrokset Aika/Keskeytys Lähtöruutu 1\. 10 Gianni Morbidelli Speedcar Team 20 34:27.443 1 2\. 08 Uwe Alzen Phoenix Racing 20 +8.364 4 3\. 21 Mathias Lauda GPC Squadra Corse 20 +9.842 2 4\. 20 David Terrien Union Properties 20 +10.577 3 5\. 85 Hasher Al Maktoum Union Properties 20 +17.795 6 6\. 27 Jean Alesi Speedcar Team 20 +21.701 5 7\. 71 Nicolas Navarro Team First Centreville 20 +33.738 7 8\. 07 Stefan Johansson Speedcar Team 20 +42.365 10 9\. 69 Johnny Herbert Speedcar Team 20 +59.704 12 Kesk. 18 Ananda Mikola Speedcar Team 10 DNF 9 Kesk. 06 Ukyo Katayama Speedcar Team 7 DNF 8 Kesk. 17 Fabien Giroix Team First Centreville 0 DNF 11 Lähde: === Lauantain kilpailu === Sija Nro Kuljettaja Talli Kierrokset Aika/Keskeytys Lähtöruutu 1\. 10 Gianni Morbidelli Speedcar Team 20 34:40.616 8 2\. 21 Mathias Lauda GPC Squadra Corse 20 +7.864 6 3\. 85 Hasher Al Maktoum Union Properties 20 +17.148 4 4\. 17 Fabien Giroix Team First Centreville 20 +48.196 12 5\. 06 Ukyo Katayama Speedcar Team 20 +1:21.795 11 6\. 71 Nicolas Navarro Team First Centreville 17 +3 kierrosta 2 Kesk. 18 Ananda Mikola Speedcar Team 3 DNF 10 Kesk. 27 Jean Alesi Speedcar Team 3 DNF 3 Kesk. 07 Stefan Johansson Speedcar Team 2 DNF 1 Kesk. 69 Johnny Herbert Speedcar Team 1 DNF 9 Kesk. 20 David Terrien Union Properties 1 DNF 5 DSQ 08 Uwe Alzen Phoenix Racing 17 Hylättiin 7 Lähde: == Katso myös == * Aasian GP2 Dubain Grand Prix 2008 == Lähteet == Luokka:Speedcar Series Luokka:Vuoden 2008 moottoriurheilu Luokka:Arabiemiraattien moottoriurheilu Luokka:Dubain urheilu